Vrou loer gou eers na selfoon toe sy gered word | Maroela Media
'n Foto van 'n vrou wat eers na haar selfoon kyk terwyl paramedici haar behandel, laat sosialemediagebruikers stomverbaas.
Besorgde verbygangers in New York het Maandag gehaas om 'n vrou te help wat onder 'n sportnutsvoertuig vasgekeer was ná sy omgery is. In die video kan gesien word hoe 'n groot groep omstanders die voertuig omkantel sodat die vrou bevry kan word.
Colby Droscher het 'n video van die voorval op Twitter gedeel en daarna 'n foto van die vrou wat haar selfoon gebruik terwyl paramedici haar ondersoek. "Die vrou is wakker en op haar selfoon," het Colby by die foto geskryf.
'n Woordvoerder van die New York-polisie het aan Insider gesê die 25-jarige vrou is by Bellevue-hospitaal behandel vir snye en kneusplekke. Sy het nie ernstige beserings opgedoen nie. Die 65-jarige bestuurder word aangekla dat hy nie stilgehou het nie.
Twitter-gebruiker @BobbieBees het geskerts en gesê weens die Amerikaanse gesondheidsorgsentrum was die vrou vermoedelik besig om 'n vlug na Kanada te bespreek sodat sy nie die volgende 140 jaar lank hoef af te betaal aan haar besoek aan ongevalle nie.
@MsSmartie2U skryf: "Sy probeer net uitvind hoe ver haar Uber is."
En Richard Brookshire sê: "Hierdie is die mees New Yorkste foto wat ek nog ooit gesien het."
Skermgreep uit die video (@colbydroscher/Twitter)
Sy het heel waarskynlik net haar mense laat weet wat met haar gebeur het sodat hulle nie bekommerd moet wees oor haar nie. Ek sou …..
Sy het gou haar baas laat weet sy gaan laat wees.
Hoekom dink mense altyd die slegste van 'n medemens. Niemand weet hoekom sy dit gedoen het nie en sy moes dalk iemand laat weet oor sy afspraak gehad het.